钦定古今图书集成/明伦汇编/氏族典/第203卷 > 高秀岩
## 钦定古今图书集成/明伦汇编/氏族典/第203卷 > 高秀岩

按《山西通志》：秀岩，稷山人。开元中，从击吐蕃，以功授
万福府别将，赐绯鱼袋，仍留卫京都，累迁户部尚书，
兼河东节度使。禄山之乱，肃宗在灵武，秀岩星奔行
在，献谋刻日期复两都。帝善之，乃随郭子仪、李嗣业
举兵，预有劳绩。疾亟，遗训诸子曰：“洁己者事君之本，
精诚者神明之佑。毋近憸人，毋远耆德。”子八人，皆显。